**Kurmenes pagasta iedzīvotāju konsultatīvās padomes sēde**

**PROTOKOLS**

**Nr.1**

Kurmenes Jauniešu centrs, Kurmene, 2024.gada 03.februāris

Kurmenes pagasts, Bauskas novads

**Piedalās**: Aigars Ziemelis, Kristīne Krēgere, Kristīne Siliņa, Normunds Krontāls, Malda Balode, Kristīne Dreiberga, Maksims Rjasnaijs, Dana Ašmanaviča, Madara Buša, Linda Ceraukste.

**Darba kārtība:**

1. Iepazīšanās ar padomes locekļiem;
2. Padomes amatpersonu vēlēšanas;
3. Vienošanās ar nākamās sēdes norises laiku;
4. Dažādi.

Sēdes sākums plkst.18.00

1. Tiek atklāta sēde un padomes locekļi īsumā iepazīstina pārējos padomes locekļus ar sevi, pastāstot par savu līdzšinējo darba pieredzi, izglītību un savu potenciālo pienesumu padomes darbībā.

2. Pamatojoties uz 2023.gada 31.augusta Bauskas novada domes saistošo noteikumu Nr.16 “Bauskas novada pašvaldības iedzīvotāju konsultatīvās padomes nolikums” (turpmāk – Nolikums) 30.punktam padome ir lemtiesīga, jo sēdē piedalās visi padomes locekļi. Atbilstoši Nolikuma 23.punktu tiek uzsāktas diskusijas par padomes priekšsēdētāja, priekšsēdētāja vietnieka un sekretāta amata kandidātiem un to izvorzīšana balsojumam.

2.1. Padomes **priekšsēdētāja** amatam tiek izvirzīts **A. Ziemelis** un **N. Krontāls**. N. Krontāls atsakās no šī amata, pamatojot to ar saspringtu darba grafiku un regulāriem komandējumiem.

Padomes locekļi atklātā balsojumā ar **9 balsīm PAR, 0 balsīm PRET** un **1 balss ATTURĀS** par Kurmenes pagasta iedzīvotāju konsultatīvās padomes priekšsēdētāju ievēl **A. Ziemeli**.

2.2. Padomes **priekšsēdētāja vietnieka** amatam tiek izvirzīts **N. Krontāls**.

Padomes locekļi atklātā balsojumā ar **10 balsīm PAR,** **0 balsīm PRET** un **0 balsīm ATTURĀS** par Kurmenes pagasta iedzīvotāju konsultatīvās padomes priekšsēdētāja vietnieku ievēl **N. Krontālu.**

2.3. Padomes **sekretārs** amatam tiek izvirzīta **M. Buša.**

Padomes locekļi atklātā balsojumā ar **9 balsīm PAR,** **0 balsīm PRET** un **1 balsi ATTURĀS** par Kurmenes pagasta iedzīvotāju konsultatīvās padomes sekretāru ievēl **M. Bušu**.

3. Padome vienojās, ka nākamo sēdi plāno noturēt **02.03.2024. plkst.16.00** Kurmenes pagastmājas telpās. Sēdes mērķis ir tikties ar Kurmenes pagasta iedzīvotājiem un uzklausītu iedzīvotāju vajadzības, vēlmes, problēmas.

4. Dažādi:

4.1. Padomes locekle K. Siliņa informē, ka blakus pagastu iedzīvotāju konsultatīvās padomes ir izveidojušas padomes *Facebook* lapu, kurā tiks publicēta informācija par padomes darbību. Tiek diskutēts par šādas *Facebook* lapas izveides nepieciešamību arī Kurmenes pagastam. Padome vienojas, ka *Facebook* lapas izveidošana nav nepieciešama, jo jau parstāv *Facebook* lapa “Kurmene. Dieva azotē”, kurā ir iespējams ievietot visu nepieciešamo informāciju.

4.2. A. Ziemelis informē, ka 8.februārī plkst.18.00 Bārbeles tautas namā notiks Bauskas novada pašvaldības priekšsēdētāja A. Okmaņa tikšanās ar ievēlētajām iedzīvotāju konsultatīvajām padomēm. Tiek vaicāts, kuriem padomes locekļiem būs iespēja piedalīties šajā pasākumā. Uz tikšanos pārstāvēt Kurmenes novada iedzīvotāju konsultatīvo padomi dosies: A. Ziemelis, D. Ašmanaviča, M. Rjasnajs, M. Balode, L. Ceraukste, K. Siliņa.

Sapulce tiek slēgta plkst.19.00

Padomes priekšsēdētājs A. Ziemelis

Sekretārs M. Buša

Dokuments ir parakstīts ar drošu elektronisko parakstu un satur laika zīmogu.